राजकीय सम्मान से सम्मानित किये गये कोहड़ा उच्च विद्यालय के शिक्षक शिव कुमार ¨सह मंगलवार को प्रखंड परिसर में शिक्षकों की ओर से सम्मानित किये गये। समारोह मे विधायक विनय बिहारी व बीडीओ संजीव कुमार समेत कई अन्य लोगों ने ट्रॉफी देकर उन्हें सम्मानित किया। अपने संबोधन में विधायक विनय बिहारी ने कहा कि शिक्षक पद नही प्रतिष्ठा है। इसे बेदाग बनाये रखने में कठिन परिश्रम की आवश्यकता है। एक शिक्षक छात्रों को लाख परेशानियों के बाद भी पठन-पाठन कराता है। वहीं बीडीओ संजीव कुमार ने कहा कि शिक्षक हरगुण सम्पन्न होता है। उनके इन्हीं गुणो के कारण सम्मान मिला है। उन्हें सम्मानित कर यह प्रखंड स्वयं गौरवान्वित महसूस कर रहा है। इस सम्मान को लेकर शिक्षक लालबाबू गिरी, सर्वेश चौबे, नंदू राम, मोहन ¨सह आदि ने बधाई दी है।